Covid-19-statistieke: Positiwiteitskoers nou meer as 10% | Maroela Media
Die Covid-19-positiwiteitskoers staan nou op 10,7% nadat nog 2 273 nuwe gevalle van die virus aangemeld is.
'n Epidemioloog voorspel intussen dat Suid-Afrika teen die einde van die week reeds meer as 10 000 nuwe Covid-19-gevalle per dag kan verwag. Prof. Salim Abdool Karim, voormalige voorsitter van die ministeriële advieskomitee oor Covid-19, het Maandag gewaarsku dat die nuwe Omikron-variant waarskynlik 'n styging in Suid-Afrika se koronavirusgevalle tot gevolg sal hê.
Die Nasionale Instituut vir Oordraagbare Siektes (Nios) sê daar is tans 24 418 aktiewe gevalle van die virus en 'n algehele 2 963 679 gevalle is sedert die uitbreking van die pandemie aangemeld. Hiervan het 2 849 439 mense reeds herstel.
Altesame 21 302 toetse vir die koronavirus is sedert die vorige verslag gedoen, heelwat minder as die 29 245 van 'n dag tevore.
Nog 25 nuwe sterftes is bevestig wat die algehele syfer op 89 822 te staan bring.
Gauteng is steeds die provinsie met die meeste nuwe gevalle (84%), gevolg deur die Wes-Kaap (5%), KwaZulu-Natal (3%), Mpumalanga en Noordwes (2% elk), asook die Vrystaat en Limpopo (1% elk). Minder as 1% van gevalle is in onderskeidelik die Oos- en die Noord-Kaap aangemeld.
Die persentasie nuwe positiewe gevalle is 10,7%, hoër as die 9,8% waarop dit 'n dag tevore gestaan het. Die sewedaggemiddeld is nou 7,3%, ook hoër as die 6,1% van 'n dag tevore.
Volgens Nios is nog 79 mense in die 24 uur voor die uitreik van die jongste verslag in hospitale opgeneem om vir Covid-19 behandel te word en tans ontvang 2 328 mense in hospitale landwyd behandeling vir die virus.
Nog 166 074 dosisse van die entstof is intussen toegedien.
Gewese kundige… Abdool werk mos nou vir WHO-who. Indien Cyril wil kan laat vlieg sal hy die oom moet kalmeer want hy predik rampspoed en ellende vir al wat leef en nog nie beef. Gaan die huidige entstof vir alle tipes help of het ons nou black Friday-uitverkopings van ou stock.
Hoekom neem gevalle nóú toe? Mag dit dalk van die verkiesing op 1 November wees?
Nee. Wag. Ek is absurd. Die virus word slegs met sosiale byeenkomste versprei. Soos Kerkdienste, skolesport, vakansie, braai en die gebruik van alkohol.
En nou word brandstof so duur dat jy nêrens heen kan gaan nie ,wat snaaks is ek het gereeld gelees die afgelope paar maande dat die regering gaan 'n totale inperking toepas oor Desember.